Neuvoston asetus (ETY) N:o 2910/73 annettu 23 päivänä lokakuuta 1973 asetuksen N:o 79/65/ETY muuttamisesta kirjanpitotietojen käytön, seuranta-alan ja niiden kirjanpitotilojen määrän osalta, jotka on sisällytettävä Euroopan talousyhteisön maatalouden kirjanpidon tietoverkkoon



Virallinen lehti nro L 299 , 27/10/1973 s. 0001 - 0003

Suomenk. erityispainos Alue 3 Nide 5 s. 0170

Kreikank. erityispainos: Luku 03 Nide 10 s. 0031

Ruotsink. erityispainos Alue 3 Nide 5 s. 0170

Espanjank. erityispainos: Luku 03 Nide 7 s. 0078

Portugalink. erityispainos: Luku 03 Nide 7 s. 0078



NEUVOSTON ASETUS (ETY) N:o 2910/73 annettu 23 päivänä lokakuuta 1973 asetuksen N:o 79/65/ETY muuttamisesta kirjanpitotietojen käytön, seuranta-alan ja niiden kirjanpitotilojen määrän osalta, jotka on sisällytettävä Euroopan talousyhteisön maatalouden kirjanpidon tietoverkkoon EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetussa neuvoston asetuksessa N:o 79/65/ETY(1), sellaisena kuin se on muutettuna asetuksella (ETY) N:o 2835/72(2), säädetään erityisesti kyseisestä verkosta saatujen kirjanpitotietojen käytöstä, määritetään verkon seuranta-alan rajat ja vahvistetaan siihen sisältyvien kirjanpitotilojen määrä, kyseisten kirjanpitotietojen käyttöä olisi laajennettava, tietoverkon ensimmäisten toimintavuosien kuluessa saadun kokemuksen perusteella on tarkennettava seuranta-alan rajoja siten, että seuranta-alaan kuuluvat ainoastaan tilat, jotka ovat riittävän suuria seurattaviksi kirjanpidon avulla, asetuksen (ETY) N:o 2835/72 mukaisesti tietoverkkoon kuuluu tällä hetkellä 13 600 kirjanpitotilaa; kirjanpitotilojen määrän on oltava sellainen, että taataan kaikkien seuranta-alueen maatilojen tyydyttävä edustus; edustus, joka perustuu noin 1 prosenttiin kaikista kyseisen alueen maatiloista, on vähimmäismäärä, joka on saavutettava mahdollisimman pian; tämän vuoksi on tärkeää lisätä kirjanpitotilojen määrää, ja kirjanpitotilojen määrää on lisättävä asteittain usean vuoden kuluessa, jotta tietoverkon kansalliset ja alueelliset viranomaiset voivat toteuttaa tämän laajennuksen ilman äkillisiä muutoksia, ON ANTANUT TÄMÄN ASETUKSEN: 1 artikla Korvataan asetuksen N:o 79/65/ETY 1 artiklan 3 kohta seuraavasti: "Tämän asetuksen mukaisesti hankittu aineisto luo perustan yhteisön maataloutta ja maataloustuotteiden markkinoita sekä maataloustuloja koskeville komission kertomuksille, jotka esitetään vuosittain neuvostolle ja Euroopan parlamentille erityisesti maataloustuotteiden hintojen vuosittaista vahvistamista varten." 2 artikla Korvataan asetuksen N:o 79/65/ETY 4 artiklan 1 ja 2 kohta seuraavasti: "1. Edellä 1 artiklan 2 kohdan a alakohdassa tarkoitettu seuranta-ala käsittää maatilat, jotka: - tuotantonsa järjestämisen puolesta ovat suuntautuneita myyntitoimintaan, - muodostavat tilan johtajan päätoimen, - takaavat vuosittain työpaikan vähintään yhdelle työntekijälle (1 henkilötyöyksikkö); tämä vähimmäisraja voidaan jäsenvaltion osalta kuitenkin laskea 0,75 henkilötyöyksikköön 19 artiklassa säädettyä menettelyä noudattaen. 2. Vuosina 1973 ja 1974 alkavina tilikausina kirjanpitotilojen määrä on 13 600; tätä määrää lisätään asteittain kunkin vuosina 1975 1978 alkavan neljän tilikauden alussa, kunnes saavutetaan määrä 28 000." 3 artikla Korvataan asetuksen N:o 79/65/ETY 23 artikla seuraavasti: "Komissio antaa ennen 1 päivää tammikuuta 1980 neuvostolle tietoverkon toiminnasta täydellisen kertomuksen, johon on tarvittaessa liitetty tämän asetuksen säännösten muuttamista koskeva ehdotus." 4 artikla Korvataan asetuksen N:o 79/65/ETY 2 artiklan d alakohdassa tarkoitettu piirien luettelo Italian osalta liitteessä olevalla luettelolla. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 23 päivänä lokakuuta 1973. Neuvoston puolesta Puheenjohtaja Ib FREDERIKSEN (1) EYVL N:o 109, 23.6.1965, s. 1859/65 (2) EYVL N:o L 298, 31.12.1972, s. 47 LIITE ITALIA 1. Piemonte 2. Valle d'Aosta 3. Lombardia 4. Alto Adige 5. Trentino 6. Veneto 7. Friuli - Venezia Giulia 8. Liguria 9. Emilia - Romagna 10. Toscana 11. Umbria 12. Marche 13. Lazio 14. Abruzzi 15. Molise 16. Campania 17. Puglia 18. Basilicata 19. Calabria 20. Sicilia 21. Sardegna